**Ciklus (razred):** 2. – učenici petog razreda

**Cilj –** poučiti učenike planiranju vremena te efikasnim načinima učenja.

**Obrazloženje cilja** povezan s potrebama, interesima učenika i vrijednostima škole:

Učenici i roditelji učenika V. razreda često se obraćaju za pomoć razrednicima i stručnim suradnicima jer smatraju da ulažu puno truda u učenju uz skromne rezultate, ili jednostavno ne znaju kako treba učiti.

I u rezultatima analize anketa o učenju provedenoj među učenicima V. razreda na kraju I. polugodišta vidljivo je da 40% učenika nije zadovoljno rezultatima koje postiže u školi, kao i omjerom uloženog truda i školskog uspjeha.

**Očekivani ishodi/postignuća**: (Učenik će moći:)

* Samostalno planirati dnevno/tjedno vrijeme učenja
* odrediti ciljeve i prioritete u učenju
* primijeniti nekoliko načina usmjeravanja i održavanja pažnje
* koristiti nekoliko strategija učenja (postavljanje pitanja, sažimanje, mnemotehnike, kognitivne mape, ponavljanje)
* pratiti rezultate

**Način realizacije:**

* **Oblik:** satovi razrednika, individualno i grupno savjetovanje učenika, individualni i grupni treninzi učenja učenika
* **Sudionici:** učenici V. razreda, psihologinja Škole, razrednice, predmetni učitelji
* **Načini učenja (što rade učenici):** 
  + Opisuju svoja iskustva u procesu učenja
  + Razlikuju efikasne od neefikasnih strategija učenja
  + Primjenjuju efikasnije strategije u vlastitom načinu učenja: ponavljanje,organiziranje, elaboraciju.
  + Planiraju aktivnosti u radnom danu i vikendom
  + Određuju prioritetne aktivnosti i raspoređuju ih tijekom dana i tjedna
  + Analiziraju svoje i tuđe poteškoće u procesu učenja te predlažu rješenja
* **Metode poučavanja (što radi voditelj):** razgovara s učenicima o njihovim iskustvima u procesu učenja, prezentira nove strategije učenja – sažimanje, mentalne mape, postavljanje pitanja, mnemo – tehnike; objašnjava kako se planira vrijeme u danu i tjednu, analizira učeničke poteškoće, pomaže u rješavanju; postavlja pred učenike problemske situacije i pitanja te uvježbava s učenicima vještine planiranja i strategije učenja.
* **Trajanje izvedbe:** Tijekom školske godine 2014./15. 5 sati po razrednom odjelu

**Potrebni resursi/moguće teškoće:** Učenička demotiviranost.

**Način praćenja i provjere ishoda/postignuća:**učenička izvješća, primjeri organiziranja i elaboracije na učeničkim plakatima, mentalne mape, mnemotehnike

**Odgovorne osobe:** Psihologinja Škole